# Zoològic de Ueno

El Jardí Zoològic de Ueno és el més antic del Japó i està situat a la zona central de Tòquio. Compta amb més de 2.600 animals de 464 espècies repartits per més de 14 hectàrees. A més de permetre l'observació de la fauna, es dedica a la preservació i protecció d'animals en perill d'extinció.
El zoològic està dividit en dues grans zones: el Jardí Est, on estan allotjats pandes gegantes, mamífers aquàtics, aus, felins, micos, ossos i elefants, entre altres espècies; i el Jardí Oest, amb pandes menors, cocodrils, hipopòtams, cangurs, petits mamífers nocturns, rèptils, un llac amb grans aus, okapis (que van ser portats des del zoològic de Sant Diego) i ai-ais (del zoològic de Tsimbazaza, Madagascar) entre d'altres. Tots dos jardins es connecten a través d'un monorail de tres quilòmetres, inaugurat el 1957.
El zoo d'Ueno ha dedicat esforços a la protecció del panda gegant, els primers exemplars del qual van arribar des de la Xina el 1972. Va treballar en cooperació per a la preservació de l'espècie amb els zoològics de Beijing (Xina), Sant Diego (Estats Units) i Chapultepec (Mèxic). Després de la defunció el 2008 del panda Ling Ling, el 2011 van arribar altres dos exemplars, Ri Ri (mascle) i Shin Shin (femella), nascuda el 1987 en el zoològic de Chapultepec i que el novembre de 2012 va donar llum en Ueno a una cria que només va viure sis dies.

## Espècies

En el Jardí Est: faisà, panda vermell, duc blanc, aus rapinyaires, tigre de Sumatra, lleó asiàtic, goril·la occidental de plana, gibó, cuó, tragúlid, gat de Bengala, loris mandrós, ratpenat, lleó marí de Califòrnia, ós blanc, os bru, ós malai, ós tibetà, elefant asiàtic, macaco japonès, còlob de crinera oriental negre i blanc, varecia, lèmur de cua anellada, mico aranya de mans negres, llama, Capibara, tapir amazònic, bisó americà i gosset de les praderies, entre d'altres.
En el Jardí Oest: rinoceront blanc, hipopòtam, hipopòtam nan, girafa, zebra, okapi, llop de crinera, ós formiguer, peresós didàctil de Hoffmann, lèmur gris, ai-ai, rosegadors, ratapinyada, armadillo, eriçó, porc espí, tortuga gegant de les Galápagos, cocodril d'estuari, iguana verda, gekko, serp del blat de moro, tortuga d'orelles vermelles, pitó de Birmània, cormorán, ánade real, gavina vulgar, morell cap-roig, txajà emplomallat, fraret, xatrac inca, ibis roig, ibis sagrat, ànec arbori bicolor, conill porquí, conill de bosc, cricetí, poni, ruc, vaca, llama, cabra, ovella, entre d'altres.

## Referències

* 1 2 3 4 Tokyo Zoological Park Society. «About Ueno Zoo» (en anglès). Tokyo Zoo Net. [Consulta: 26 juliol 2013].
* ↑ Tokyo Zoological Park Society. «Zoológicos de Tokyo» (en castellà). Tokyo Zoo Net. Arxivat de l'original el 2013-10-16. [Consulta: 26 juliol 2013].
* ↑ Tokyo Zoological Park Society. «Map Ueno English» (en anglès). Tokyo Zoo Net. Arxivat de l'original el 2012-08-07. [Consulta: 26 juliol 2013].
* ↑ The Monorail Society. «Monorails of Japan - Ueno Zoo» (en anglès). The Monorail Society. [Consulta: 26 juliol 2013].
* ↑ Phelan, Jessica «Japan: Tokyo zoo's long-awaited baby panda dies of pneumonia». Global Post. Global Post, 11-07-2012 [Consulta: 26 juliol 2013].
* ↑ Jeroen Jacobs. «Ueno Zoo» (en anglès). Giant Panda Zoo. Arxivat de l'original el 2013-03-16. [Consulta: 26 juliol 2013].